கேள்வி: மின்தடையம் - ஓமின் விதி பற்றி விளக்கவும்.
பதில்: மின்தடையத்தின் வழியே பாயும் மின்னோட்டம் தடையத்தின் இரு முனைகளுக்கு இடைப்பட்ட மின்னழுத்தத்திற்கு நேர்த்தகவில் இருக்கும். ஓமின் விதிப்படி இது பின்வருமாறு கூறப்படுகிறது. மின் தடைமம்(R) = மின் அழுத்தம்(V) / மின்னோட்டம்(I) : R = {V \over I } இங்கே மின்னோட்டம் ''I'' ஆனது ஆம்பியர் (ampere), மின்னழுத்தம் 'V'' ஆனது வோல்ட்டு (volt), மின்தடை ''R'' ஆனது ஓம் (மின்னியல்) (ohm) கூறப்படும். ''R'' என்ற மின்தடையம் கொண்ட ஒரு மின்கடத்தி (எ.கா. உலோகங்கள்,மாழைகள்) இரு முனைகளுக்கிடையே, ''V'' என்ற அளவு மின்னழுத்தம்(voltage) கொடுக்கும் போது, ''I'' என்ற அளவு மின்னோட்டம்(current) பாய்கிறது என்றால், அந்த மின்னோட்டத்தின் அளவைக் கீழ்க் கண்டவாறு கணக்கிடலாம்: :I={V \over R}.